LT

E-000586/2021

Atsakymas

(26.4.2021)

Sanatorija „Belorus“ nėra įtraukta į asmenų ir subjektų, kuriems taikomos ribojamosios priemonės, numatytos Tarybos reglamente (ES) Nr. 765/2006 dėl Baltarusijai taikomų ribojamųjų priemonių[[1]](#footnote-1), įgyvendinamame Tarybos įgyvendinimo reglamentu (ES) Nr. 265/2012 dėl Baltarusijai taikomų ribojamųjų priemonių[[2]](#footnote-2), sąrašą, ir jai nėra taikomos ribojamosios priemonės pagal 2020 m. gruodžio 7 d. Tarybos reglamentą (ES) 2020/1998[[3]](#footnote-3) dėl ribojamųjų kovos su šiurkščiais žmogaus teisių pažeidimais priemonių.

Už reglamentų, kuriais nustatomos ribojamosios priemonės, taikymą atsako pirmiausia ES valstybės narės. Įsigaliojusius sprendimus dėl įtraukimo į sąrašus įgyvendina ekonominės veiklos vykdytojai ir nacionalinės valdžios institucijos. Remdamosi nacionaliniais įstatymais ir kitais teisės aktais, nacionalinės kompetentingos institucijos (NMI) galėtų įvertinti, ar Lietuvoje esančios sanatorijos „Belorus“ arba Jūrmaloje (Latvija) veiklą vykdančios sanatorijos „Belorusija“ lėšas ir ekonominį turtą kontroliuoja į sąrašą įtrauktas asmuo ir ar lėšų išmokėjimas ar ekonominių išteklių perdavimas šioms įmonėms laikytinas netiesioginiu galimybės naudotis ekonominiais ištekliais suteikimu į sąrašą įtrauktam asmeniui. NKI sąrašas pateikiamas pirmiau minėto Tarybos reglamento (ES) Nr. 765/2006 II priede.

Reglamentų, kuriais nustatomos ribojamosios priemonės, taikymą taip pat stebi Komisija, į kurią šiuo klausimu gali kreiptis gerbiamasis Europos Parlamento narys.

1. OL L 134, 2006 5 20, p. 1. [↑](#footnote-ref-1)
2. OL L 87, 2012 3 24, p. 37. [↑](#footnote-ref-2)
3. OL L 410I, 2020 12 7, p. 1. [↑](#footnote-ref-3)